ANC raadsheer met spesiale verlof ná verkragtingsklag | Maroela Media
Die raadslid van die ANC in Mpumalanga wat verlede week vasgetrek is vir die verkragting van 'n tienermeisie, is op spesiale verlof geplaas.
Sello Matshoga, woordvoerder van die ANC in die Nkangala-gebied, het gesê dit sal geld tot die saak afgehandel is. Hy het bygevoeg dat die ANC die mishandeling van vroue en kinders in 'n baie ernstige lig beskou.
"Ons het hom nie geskors nie, maar op spesiale verlof gesit. Hy sal ook nie 'n interne dissiplinêre verhoor kry nie. Hy sal nie sy werk doen nie, en nie as 'n ANC-lid met die gemeenskap skakel nie. Ons neem hierdie saak baie ernstig op, want dit beïnvloed die ANC. Ons het 'n ander raadslid in sy plek aangestel. As ons hom nie op spesiale verlof geplaas het nie, sou dit beteken ons neem dit nie ernstig op nie," het Matshoga gesê.
Kapt. Zandile Gqawa, woordvoerder van die polisie, het gesê die man het Donderdag voor die Mdutjana-landdroshof verskyn en is op borgtog van R5 000 vrygelaat.
Die saak is tot 23 Junie uitgestel vir verdere ondersoek.
Maroela Media het vroeër berig die party het verlede week laat hoor die man sal geskors word indien hy skuldig bevind word.
So Zille moet bedank oor 'n tweet, maar dié meneer is op spesiale verlof
Seker met volle salaris ?
Sy moet geskors word want die waarheid maak seer.As ons die geskiedenis ignoreer gaan dit miskien weg .
In die Land het die verkragters en moordenaars eerste voorkeur. Die wat die waarheid praat word uigegooi uit hulle party.
Opmerklik dat ANC vroueliga skitter in hulle afwesigheid, want die beskuldigde is seker nie blank genoeg nie anders was die massas daar!